પહેલી વાર ચિરંજીવી સાથે ફિલ્મ કરવા જઇ રહેલી કાજલ ખૂબ જ ઉત્સાહી છે. તે કહે છે કે મને મેગા સ્ટાર ચિરંજીવીની આગામી તેલુગુ ફિલ્મમાં નાયિકાના રૂપમાં પસંદ કરાઇ છે. ફિલ્મનું નામ હજુ નક્કી નથી, પરંતુ તે તામિલ હિટ ફિલ્મ ‘કથ્થી’ની રિમેક છે. કાજલ મૂળ ફિલ્મમાં સામંથા રુથ દ્વારા ભજવાયેલી ભૂમિકામાં જોવા મળશે. સૂત્રોએ જણાવ્યું કે ગયા અઠવાડિયા સુધી તો કાજલના નામની ચર્ચા ચાલતી હતી, પરંતુ તેના પર ફાઇનલ મહોર મારી દેવાઇ છે. તે ખૂબ જ ઉત્સાહી છે એટલું જ નહીં, આ ફિલ્મ માટે તેને બે કરોડ રૂપિયાની ભારે રકમ પણ ચૂકવવામાં આવશે. •